
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 123
                                                                 din 8 iulie 2020
privind completarea Strategiei de dezvoltare locală a municipiului Sighișoara pentru perioada 2014 - 2020 și a Listei proiectelor prioritare ale Municipiului Sighișoara pentru perioada 2014 - 2020, propuse spre implementare prin POR 2014 - 2020 (proiecte integrate de dezvoltare urbană), 

anexă la aceasta 

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 15.753/06.07.2020 şi la Consiliul Local Sighișoara cu nr. 16.001/07.07.2020, de referatul de aprobare, înregistrat cu nr. 15.751/06.07.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de Hotărârea Consiliului Local Sighișoara nr. 140/31 iulie 2014, prin care s-a însușit și s-a aprobat Strategia de dezvoltare locală a municipiului Sighişoara pentru perioada 2014 - 2020;

Având în vedere Hotărârea Consiliului Local Sighișoara nr. 211/25.10.2018 privind aprobarea completării listei proiectelor individuale ale Unității Administrativ - Teritoriale Municipiul Sighișoara pentru perioada de programare 2014 - 2020, Anexa nr. 2 din Strategia de dezvoltare locală a municipiului Sighișoara pentru perioada 2014 - 2020;

Ținând cont de prevederile art. 8 lit. e) din Contractul de servicii nr. 6.367/19.03.2014, încheiat între Municipiul Sighișoara, în calitate de achizitor și S.C. Avensa Consulting S.R.L., în calitate de prestator;

Având în vedere solicitarea de clarificări cu nr. 22.315/26.06.2020 a ADR Centru, înregistrată la Municipiul Sighișoara cu nr. 15.171/29.06.2020, cu privire la cererea de finanțare cu titlul ”Sala Mihai Eminescu Sighișoara (restaurare, consolidare, punere în valoare) – componenta A și Reabilitarea străzii Nicolae Bălcescu din Municipiul Sighișoara  - componenta B”;

Având în vedere adresa cu nr. 22.949/02.07.2020 a ADR Centru, înregistrată la Municipiul Sighișoara cu nr. 15.594/02.07.2020, cu privire la prelungirea termenului de răspuns la clarificări până la data de 10.07.2020;

Având în vedere prevederile art. 7 alin. (13) din Legea nr. 52/2003 privind transparența decizională în administrația publică, republicată;

Având în vedere posibilitatea restaurării Sălii „Mihai Eminescu” din Municipiul Sighișoara, prin accesarea unei finanțări nerambursabile;
Având în vedere Raportul de specialitate al Biroului Achiziții, Accesare Fonduri Europene și Management Proiecte, înregistrat cu nr. 15.750/06.07.2020, prin care se propune completarea Strategiei de dezvoltare locală a municipiului Sighișoara pentru perioada 2014 - 2020 și a Listei proiectelor prioritare ale Municipiului Sighișoara pentru perioada 2014 - 2020, propuse spre implementare prin POR 2014 - 2020 (proiecte integrate de dezvoltare urbană), anexă la aceasta;
Având în vedere avizele favorabile ale comisiilor de buget, comerț și juridică;
În temeiul prevederilor art. 129 alin. (2) lit. ”b”, alin. (4) lit. ”e”, alin. (7) lit. “s”, art. 139 alin. (1) și (3) lit. “d” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:

Art. 1. Se aprobă completarea Strategiei de dezvoltare locală a municipiului Sighișoara pentru perioada 2014 - 2020, astfel cum a fost aprobată prin Hotărârea Consiliului Local Sighișoara nr. 140/31 iulie 2014, în sensul că la Capitolul 12. Cultură și sport – 12.1. Infrastructură și viața culturală, secțiunea corespunzătoare pentru Sala „Mihai Eminescu”, va avea următorul conținut:

· ”Sala Mihai Eminescu – este o altă unitate de cultură aflată în structura municipiului, care găzduiește numeroase spectacole de muzică, teatru și dans. 

Clădirea în care funcționează Sala „Mihai Eminescu” are o deficiență majoră reprezentată de umiditatea generalizată, care pe alocuri ajunge la nivelul planșeului de peste parter, acoperișul este deteriorat, permițând infiltrarea apelor pluviale, dotările scenei sunt precare și învechite, pardoseala sălii și a scenei prezintă o uzură avansată și degradări, fiind improprii utilizării.

O altă problemă identificată la nivelul acesteia este lipsa unui sistem de afișaj a manifestărilor artistice găzduite. 

Prin promovarea și implementarea proiectului Sala „Mihai Eminescu” Sighișoara (restaurare, consolidare, punere in valoare) - componenta A și reabilitarea străzii Nicolae Balcescu din Municipiul Sighișoara - componenta B”, Municipiul Sighișoara își propune creșterea standardului de viață a locuitorilor municipiului, acțiunile și rezultatele proiectului adresându-se tuturor locuitorilor municipiului Sighisoara și a celor din zonele adiacente, un accent deosebit punându-se pe grupurile de persoane vulnerabile/defavorizate din comunitate.

Proiectul răspunde necesității creșterii calității și diversificării actului de cultură: spectacole de teatru, muzică, expoziții, cursuri, conferințe, etc. într-un spațiu adecvat și sigur.”

Art. 2. (1) Se aprobă completarea Capitolului II - Analiza SWOT din Strategia de dezvoltare locală a municipiului Sighișoara pentru perioada 2014 - 2020, respectiv completarea secțiunii corespunzătoare pentru Infrastructura de transport, după cum urmează: 
· Se adaugă o nouă rubrică: Puncte slabe, cu următorul conținut: ”Un procent semnificativ dintre străzi au îmbrăcăminți rutiere necorespunzătoare (împietruite, macadam, macadam-pământ), cu precădere cel din localitățile componente și din cartiere periferice, dar și străzi laterale din centrul orașului, precum Str. Nicolae Bălcescu.”

(2) Se aprobă modificarea Capitolului II - Analiza SWOT din Strategia de dezvoltare locală a municipiului Sighișoara pentru perioada 2014 - 2020, respectiv modificarea secțiunii corespunzătoare pentru Cultură și sport, după cum urmează:

· Conținutul rubricii Puncte slabe: ”Instituțiile culturale din municipiu necesită lucrări de reabilitare și dotare.” se va înlocui cu: ”Infrastructura culturală din municipiu necesită lucrări urgente de reabilitare și dotare, spațiile existente fiind într-un stadiu avansat de degradare, fiind improprii manifestărilor culturale (Sala „Mihai Eminescu”, Biblioteca „Zaharia Boiu”, Turnul cu Ceas, Centrul Național de Informare și Promovare Turistică Sighișoara, etc.).”

Art. 3. (1) Lista proiectelor prioritare ale Municipiului Sighișoara pentru perioada 2014 - 2020, propuse spre implementare prin POR 2014 - 2020 (proiecte integrate de dezvoltare urbană), anexa nr. 2 la Strategia de dezvoltare locală a municipiului Sighișoara pentru perioada 2014 - 2020, se modifică după cum urmează:

III. Lista proiectelor prioritare ale Municipiului Sighișoara pentru perioada 2014 - 2020, propuse spre implementare prin POR 2014 - 2020 (proiecte integrate de dezvoltare urbană), punctul 8, rubrica Activități principale: se modifică, astfel: 

8. ”Proiectul prevede modernizarea străzilor orășenești din municipiul Sighișoara, inclusiv rețele tehnico - edilitare (unde este cazul), piste de biciclete, alei pietonale, semnalizare și marcare, etc. 

Se vor avea în vedere, cu precădere, străzile împietruite (calupuri sau piatră de râu), cu macadam sau macadam-pământ: străzile George Coşbuc, Izvorului, Nicolae Bălcescu, Nicolae Iorga.

De asemenea, se are în vedere amenajarea a două drumuri de legătură în zona Mihai Viteazu - Valea Dracului, Venchi, respectiv Cartier Miron Neagu - Valea Dracului. Se va avea în 
vedere corelarea cu lucrările de modernizare a rețelei de distribuție a gazelor naturale și de pozare a cablurilor în subteran.”

(2). Lista proiectelor prioritare ale Municipiului Sighișoara pentru perioada 2014 - 2020, propuse spre implementare prin POR 2014 - 2020 (proiecte integrate de dezvoltare urbană), anexa nr. 2 la Strategia de dezvoltare locală a municipiului Sighișoara pentru perioada 2014 - 2020, se completează cu o nouă poziție, poziția nr. 9, după cum urmează:

III. Lista proiectelor prioritare ale Municipiului Sighișoara pentru perioada 2014 - 2020, propuse spre implementare prin POR 2014 - 2020 (proiecte integrate de dezvoltare urbană), punctul 9:

	Nr Crt.
	Titlul proiectului
	Scopul proiectului
	Obiectivele specifice
	Probleme abordate
	Activități principale
	Bugetul estimativ

(euro)
	Surse de finanțare
	Parteneri
	Calendar indicativ

	9
	Restaurare, consolidare, punere în valoare a Casei de Cultură - „SALA MIHAI EMINESCU” - SIGHIȘOARA
	1. Asigurarea unui mediu atractiv pentru locuitori

2. Creșterea atractivităţii municipiului Sighișoara pentru investitori și turiști
	Investițiile în educație, competențe și învățarea pe tot parcursul vieții

Protecția mediului și promovarea utilizării eficiente a resurselor


	1. Obiectivele de patrimoniu din municipiul Sighișoara sunt degradate și sunt insuficient valorificate în scop turistic
	Proiectul prevede restaurarea, consolidarea, înlocuirea dotărilor scenei cu unele actuale, înlocuirea fotoliilor din sala de spectacol, dotarea clădirii cu lift a

Casei de cultură ”Sala Mihai Eminescu” din Piața Herman Oberth nr. 22.
	3.000.000
	POR 2014-2020 Bugetul local
	 
	2015-2017


Art. 4. Ca o consecință a prevederilor articolelor precedente, Strategia de dezvoltare locală a municipiului Sighișoara pentru perioada 2014 – 2020, aprobată prin Hotărârea Consiliului Local Sighișoara nr. 140/31 iulie 2014, se va actualiza în mod corespunzător.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara şi Biroul Achiziţii, Accesare Fonduri Europene și Management Proiecte din cadrul Municipiului Sighișoara.

Art. 6. Prin grija Secretarului General al Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro. 

PREŞEDINTE DE ŞEDINŢĂ,

  

         Sîrbu Ioan - Iulian       

                           Contrasemnează pentru legalitate
                 SECRETARUL GENERAL al municipiului,


        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Biroul Achiziţii, Accesare Fonduri Europene şi Management Proiecte;
  8 ex.

  B.A. 

